Exqrch/javanese-Komodo-pixelgpt huggingface dataset:
Joglo menika griya tradisional ingkang biasanipun dipun damel kalian masyarakat ingkang nggadahi pangkat inggil ing masyarakat, kadosta lurah, priayi, juragan, golongan bangsawan lan sakpiturute, amargi merlokaken biaya ingkang awis
Sakmenika griya joglo asring dipun ginaaken kangge gedung pemerintahan utawi perkantoran.
Hostèl Vogels Hostèl Vogels ( Carakan: ꦃꦺꦴꦠꦺꦭꦱ ꦋꦺꦴꦒꦺꦭꦱ ) dibangun watara taun 1926 déning Sultan Hamengkubuwana VIII nalika pas didadèkaké padépokan, sawisé iku dituku déning Perdana Mentri kapisan Indonesia yaiku Dr
Soekiman sing bakal digunakaké dadi panginepan watara taun 1950
Ing taun 1950-1980 gedhong iki digunakaké dadi mèss perwira AAU nalika AAU durung nduwèni mèss ing laladan Kaliurang
Hostèl Vogels mapan ana ing Jl
Astamulya RT 07/ RW 19, Hargobinangun, Pakem, Sléman, Daerah Istimewa Yogyakarta
Gedhong iki mapan ana ing koordinat géografis S 7, 59892 Âº lan E 110,4268 Âº élevasi 900 mdpl
Hotel Vogels iki nduwèni fasad kang madhep arah wétan lan cedhak karo dalan Kaliurang
Gedhong Hostèl Vogels duwèni gaya arsitèktur Indis sing ana tower cilik ing dhuwur gedhong
Gunané tower ing gedhong sing ana ing Indonesia dadi modé sing disenengi déning arsitèktur Kolonial Walanda ing wiwitaning abad 20
Gedhong iki uga ana hiasan arupa plèster watu marmer ing pérangan njaba gedhong
Kahanan gedhong nganti wektu saiki isih apik lan karawat, mèh sakkabèhé komponen gedhong iku asli, saka jogan, usuk, jendhéla lan lawang, namung pérangan kaca sing diganti amarga pecah lan pengecatan menèh karo werna sing cocok kaya ing awal dibangun
Pérangan jogan migunakaké marmer werna abang, gedhoing iki uga migunakaké ornamèn kaca sing cukup akèh
Utamané ing jendhéla kang ngebaki tembok ing sawijining pérangan ruwangan
Gedhong iki uga ana werna emas sing dadi penghias ing sakpinggiré plafon sing ditekakaké saka India
Kaliurang yaiku sawijining laladan kang mapan ana ing Kalurahan Pakem, Kabupaten Sléman, Daerah Istimewa Yogyakarta
Kanthi dideleng saka sujarahé, tlatah iki yaiku pérangan saka lemah "apanage" Kasultanan Yogyakarta
Adhedhasar laporan Residèn Yogyakarta (Gegevens Over Djokjakarta 1925 lan 1926) kang diserat dening L
Dingemans, lemah ing Kalurahan Pakem ing masa pamaréntahan Sultan Hamengkubuwana II dikuwasani dening Pangeran Puger
Ing abad 1830-an, Tlatah Vorstenlanden ngalami perkembangan sektor pakebonan kang mbutuhaké lahan jembar lan subur
Lemah-lemah apanage banjur diséwakan dening para pemegang hak ("apanagehouder") marang perusahaan-perusahaan pakebonan
Ing Pakem, lemah "apanage" digunakaké kanggo pembangunan pakebonan nila kang diurus dening Pangeran Adipati Mangkubumi wataraning taun 1880
Status lemah "apanage" ing jabaning tlatah inti Yoggyakarta diilangi liwat kebijakan Pamaréntah Kolonial ing taun 1912–1913, karo Versteeg kacathet dadi pengelola pungkasan lemah "apanage" ing Pakem
Ing wiwiting abad kaping-20, Pamarentah Hindhia Walanda wiwit ngembangaké sektor pariwisata ing tlatah kolonine, kalebu Yogyakarta
Pembentukan "Vereeniging voor Toeristen-Verkeer" (VTV) ing taun 1908 nandhani diawiti promosi Yogyakarta kang dadi destinasi wisata, karo atraksi budaya kaya Kraton Yogyakarta ( Carakan:​​ ꦏꦿꦠꦺꦴꦤ꧀ꦪꦺꦴꦒꦾꦏꦂꦠ​), Candhi Prambanan​ (Carakan: ꦕꦤ꧀ꦝꦶꦥꦿꦩ꧀ꦧꦤꦤ꧀), Kotagede (Carakan: ꦏꦺꦴꦠꦒꦺꦢꦺ), sarta kerajinan batik lan perak, lan atraksi alam kaya kawasan panté (Parangtritis (Carakan: ꦥꦫꦁꦠꦿꦶꦠꦻꦱ꧀), Samas (Carakan: ꦱꦩꦱ꧀), Baron (Carakan: ꦧꦫꦺꦴꦤ꧀) lan pegunungan, kalebu Kaliurang (Carakan: ꦏꦭꦶꦲꦸꦫꦁ.) Pemanfaatan Kaliurang dadi papan pasaréyan diwiwiti
Pemanfaatan Kaliurang dadi papan pasaréyan diwiwiti ing taun 1885, nalika Pangeran Adipati Mangkubumi mbangun pesanggrahan ing tlatah kasebut ing masa pamaréntahan Sultan Hamengkubuwana VII
Tlatah iki banjur ditetepaké dadi kawasan hunian liwat keputusan Rèsiden Yogyakarta nomer 927/42 tanggal 22 Januari 1919
Ing ngisor kepemimpinan Residen Jonquière, tlatah lor lan kuloning dalan Pakem tekan Kaliurang ditetepaké dadi lemah mardika ("vrijdomein"), mungkinaké pengalihan fungsi lahan kanggo kaperlon pembangunan.
Perbaikan infrastruktur dalan lan anané pesanggrahan duwéné sultan nyurung patuwuhan Kaliurang dadi kawasan wisata
Ing taun 1925, kacathet ana 12 bungalow ing kawasan iki, lan cacah kasebut munggah dadi 14 ing taun sabanjuré
Ing 1930-an, bebrayan Walanda mbangun sawatara 30 bungalow pribadi sarta jaringan dalan semi "permanèn" kanggo nunjang aktivitas wisata
Perbaikan infrastruktur dalan lan anané pesanggrahan duwene sultan nyurung patuwuhan sawisé kam ardikan Indonesia, bungalow lan omah pasaréyan kang sadurungé diduwèni Kolonial dijupuk alih déning pandhudhuk lokal, kalebu pejabat saka sektor pakebonan kopi lan tebu
Salah siji gedhong bersejarah ing kawasan iki yaiku Hostèl Vogels, kang diwangun wataraning taun 1926 déning Pamarentah Kolonial Walanda
Gedhong iki banjur diduwèni déning Patih Danurejo VII, sadurungé dituku déning dr
Soékiman Wiryosanjoyo, kang tau njabat dadi Perdana Menteri Indonesia
Gedhong kasebut sempet digunakaké dening TNI AAU dadi papan pasaréyan nganti taun 1980
Ing taun 1980-an, vila iki dituku déning Hisa Tanaka Abdul Rosyid, sawijining wong nagara Jepang, lan diowah dadi hostèl sarta réstoran
Taun 1980, gedhong iki dituku déning Bapak Abdul Rosyid sing digunakaké dadi panginepan umum nganti saiki diwarisaké kanthi turun-temurun déning anake
Pengelola Hotel Vogels wektu iki ya iku kulawarga saka Abdul Rosid yaiku Bapak Cristian Awuy wiwiting taun 1983.
Dalem Pujiwati Sukendra Dalem Pujiwati Sukendra kapérang dados wangunan utama kanggé papan panggènan lan wangunan pelayanan ingkang dipun gandhèngaken déning selasar
Saliyane punika, ugi wonten bangunan tambahan kados ta gilingan pari, kios bahan wangunan, saha gudang
Pasar Srowolan Pasar Srowolan (Carakan: ꦥꦱꦂ​ꦱꦿꦺꦴꦮꦺꦴꦭꦤ꧀) yaiku bangunan los kebuka ngadhek saka lima jèjèr saka lor tekan kidul
Denah bentuk segi panjang, payon bentuk é pelana saka gendhéng
Gendhéng e nduwèni tutup gablé saka sèng gelombang ing loro pinggiran é
Payon los Pasar Srowolan disangga déning enem cagak sing digawé saka wesi
saben rangka wesi disambung nganggo baut
adhedhasar prasasti kang katulis ing salah sawijining rangka wesi, wesi-wesi iki digawé déning pabrik baja Guttéhofnungshotté ing Jérman
Mléstèr los digawé saka bata sing dilapisi pléstèran semen kanthi dhuwur 35 cm saka lumahing lemah
Ing salah sijining los, ana lèmpèngan saka wesi sing katulis ""â€œBRAAT SOERABAIA DJOCJA TEGAL SOEKABOEMI â€œ"." Bangunan Pasar Srowolan nggunakaké gaya arsitéktur tradhisional kanthi bahan bangunan modérn
Ing sisih kulon pasar, ana tilas kemantrén lan gudhang uyah sing saiki digunakaké dadi TK
Pasar Srowolan isih kairuwat kanthi apik, sanadyan ing taun 1970-an sémpét ngalami pérbaikan ing bagéan rangka payoné, lan kondhisi wesi wiwit karaten
Pasar Srowolan didegaké ing taun 1896 dening Kasultanan Yogyakarta bébarengan karo didegaké Kamantrén, kanthi dina pasarané tiba ing dina Wagé
Ing jaman biyén, pasar iki ramé dikunjungi amarga anané midhang, upacara tradhisional minangka wujud syukur amarga kabulé panyuwunan
Bangunan pasar sing ana saiki minangka asil pemugaran sing ditindhakaké dening Sultan Hamengkubuwana VIII ing taun 1921, digarap dening N.V
Contrutié Atéliér Dér Vorsténlandén Djogjakarta kanthi material saka N.V
biyén ana pédagang Tionghoa ing sisih kulon pasar, nanging wis ora dodolan manéh wiwit jaman Agrési Militér Bélanda II
Srowolan iku salah sawijining padhukuhan cilik sing dumunung ing léréng Gunung Merapi, nanging bisa nduwéni péran pénting ing jaman pérjuangan
Padhukuhan iki kalébu ing wilayah Kalurahan Purwobinangun, Kabupatèn Sléman
Dunungé sing adoh saka raméné nandhakaké padhukuhan iki malah aktif ing perjuangan ngadhekaké cita-cita proklamasi
Dunungé padhukuhan sing adoh iki bisa nduwèni peran mempertahanaké kamardikan amarga ing kana ana pasar
Ing jaman Agresi Militér Bélanda II, pasar minéngka lembaga ékonomi, kagiatané mandheg total
bisa diarani pasar-pasar gedhé sing ana ing wilayah Sléman lumpuh
Pasar Srowolan bisa ngganti kedudukan pasar gédhé kasébut
Panalitén iki nyoba ngungkapaké sawijining episodé silik saka séjarah lokal, utamané perané pasar Srowolan ing jaman "Agrési Militér Bélanda II"
Ing kajian ngenani pasar, penting banget kanggo nyoroti kondisi sosial-ékonomi masyarakat Srowolan
Kondisi sosial-ékonomi masyarakat saubeng pasar bisa dadi tolak ukur kanggo ngkaji perané pasar kasébut ing jaman perjuangan
Pasar Srowolan ing jaman perjuangan nduwéni péran minangka basis logistik, sarana pértukaran informasi, lan sarana mertahanké dhuwit
Aktivitas ing njéro Pasar Srowolan, kanthi ana hubungan timbal balik antarané masyarakat (sing ing njero Pasar Srowolan lan panuku) karo pedagang, antarané pédagang, utawa antarané panuku, ndhukung bangét péran kasébut ing jaman pérjuangan
Dalem Limasan Mijasastran Dalem Limasan Mijasastran ( basa Jawa: ꦣꦊꦩ꧀ꦭꦶꦩꦱꦤ꧀ꦩꦶꦗꦱꦱ꧀ꦠꦿꦤ꧀ ) ana ing Dusun Pundong II, Desa Tirtoadi, Mlati, Sléman
Wêwangunan iku wis ana wiwit ing jaman penjajahan Walanda
Wêwangunan iku resmi diwenehakè status wangunan cagar budaya lan ana ing SK Bupati Sléman No: 14.7/Kep.KDH/A/2017
Surat Keputusan Bupati Sléman iki tanggal 6 Februari 2017
Ing 1 Dhesember 2015, winasis warih olèh piagam penghargaan saka Gubernur D.I.Yogyakarta, Sri Sulthan Hamengku Buwono X, No
136/PG/2015 dadi pelestari warisan budaya
Wêwangunan iku awujud Limasan papat sirah
Perangan wangunan yaiku omah pokok, gandhok, pringgitan saha pawon, sumur lan kulah
Ndalem Limasan Mijasastran ngadêg ana ing dhuwur lêmah sing ambane 31 meter pasagi, dawane 64 meter pasagi
Wangunan Limasan iku ambane 26 meter pasagi lan dawane 34 meter pasagi
Omah iku kagawe saka kayu jati lan perangan ngarêpe ketutup dening anyaman pring
Papanggonane ana ing tengah-tengah desa
Plataran ing ngarep wangunan katon jêmbar lan ana pager saka bata warna pethak
Ing tembok sakulone lawang mlebu, ngetrap spanduk kaserat "Cagar Budaya Rumah Tradisional Limasan Ndalem Mijosastran"
(ing basa Indonesia) Omah iki tau digunakakè dadi markas wadya Indonesia lan gudhang logistik
Wangunan iki uga tau diobong dening wadya Walanda amarga dingêrtèni mata-mata saka Walanda
Tanggal 22 Oktober 1959, omah iku diwangun manèh dening Mijasastra, bapak saka R
Widagdo, kang uga anggota wadya Indonesia
Kaancêm Pangaděgan Dalan Tol Ngayogyakarta-Bawen
Ndalem Limasan Mijasastran kaancêm kena pangadêgan dalan Tol Ngayogyakarta-Bawen, Widagdo langsung lapor mênyang Dinas Kabudayan Kabupaten Sléman uga Dinas Pertanahan lan Tata Ruwang D.I.Yogyakarta
Kaluwarga kabotan bangêt mênawa Ndalem Mijasastran kena pangadêgan jalur tol amarga wis cêtha ing jêro Undang-Undang Nomor 11 Taun 2010
Widagdo ora nolak proyek statregis nasional dalan tol, nanging aja nganti pangadêgan ora mikirakè pelestarian wangunan cagar budaya
Sawetara iku, PPK Pelaksana Pangaděgan Dalan Tol Ngayogyakarta-Bawen, Heru Budi, sanjang terkait cagar budaya Ndalem Limasan Mijasastran bakal têtêp dilestarikakè
Wêwangunan iku bakal digeser lan têtêp dadi wangunan cagar budaya sebab wangunane kagawe saka kayu lan sistem kontruksine "knock down"
Widagdo sanjang saliyane sacacah omah kang ngalami kerusakan, Ndalem Limasan Mijasastran uga ngalami bab kang padha
Tembok akèh kang bênthèt amarga proyek kang nglibatakè piranti "backhoe", "storm", lan urugan sing bisa nimbulakè anane kêdhêr
Saliyane bab tembok kang padha bênthèt, ana babagan liya yaiku menawa udan, lêmah bakal ana genangan banyu sing bisa mlebu ana ing pekarangane warga sing bisa nggawe banyu dadi buthêk
Ndalem Limasan Mijasastran kang kena dampak dalan Tol Ngayogyakarta-Bawen durung ana relokasi
Nanging proses panundhungan kanggo pangadêgan tol ana ing areyan sakubênge wis ditindakakè.
Widagdo Marjoyo duweni pangarep, proses relokasi bisa ditindakakè kanthi cepet
Amarga Widagdo wis "kooperatif" lan kabukak kanggo njalani sawetara proses pengadaan lêmah
Direktur Utama PT Jasa Marga Ngayogyakarta-Bawen, Dwi Winarsa (Sléman, 25 Oktober 2023), nyebutakè menawa pangěntasan lahan kanggo Tol Ngayogyakarta-Bawen tekan wektu iki wis nggayuh 80,15 persen.
Éks Kantor Bupati Sléman Éks Kantor Bupati Sléman yaiku kompleks gedhong ingkang mapan ana ing Desa Tridadi, Kecamatan Sléman, Kabupaten Sléman, Daerah Istimiwa Yogyakarta
Kompleks iki nduwèni biji "historis" lan "arsitektural" kang "signifikan", sarta wis ditetepaké dadi wewangunan cagar budaya déning Pamaréntah Kabupaten Sléman liwat SK Bupati Sleman No
Ana ing masa pamaréntahan Hindhia Walanda, tlatah Sléman ngalami owah-owahan administratif
Ing taun 1916, Sultan Hamengkubuwono VII nglakoni "reorganisasi" pamaréntahan Ngayogyakarta liwat Rijksblad Kasultanan No
11, ingkang mbagi tlatah Kasultanan Ngayogyakarta dadi telung kabupaten: Kalasan, Bantul, lan Sleman
Nanging, ing taun 1927, Kabupaten Kalasan lan Kabupaten Sléman dibusak lan diudhunaké statusé dadi "distrik." Taun 1964, ana ing kepemimpinan Bupati KRT Murdodiningrat, pusat pamaréntahan Kabupaten Sléman dipindhahaké menyang area bekas kompleks Pabrik Gula Beran ing Dusun Beran, Tridadi, Sleman
Gedhong pabrik gula kang isih kasisa dipigunakaké kanggo kantor kaya Kantor Dinas Cathetan Sipil, nanging ana uga kang diwangun anyar kaya Kantor Bupati Sleman lan Kantor DPRD GR
Kantor iki madeg saka telung kelompok gedhong yaiku gedhong A, B, lan C
Gedhong A ana pitu sub-gedhong, gedhong B ana lima sub-gedhong, lan gedhong C ana enem sub-gedhong
Gedhong A.1 aula kang madhep ngidul, karo tambahan rong lawang kang madhep ngulon lan rong lawang kang madhep ngetan
Gedhong A.2 mapan ing sisih kulon A.1 lan madhep ngalor; kabangun saka ruang penanggulangan logistik, ruang sèksi kedaruratan, ruang kabid réhabilitasi lan rekonstruksi, sarta ruang kepala bidang kedaruratan lan logistik
Gedhong A.3 mapan ing perangan paling kulon lan madhep ngétan; kabangun saka ruang gudhang, ruang rapat, ruang kepala sèksi wawasan kabangsan, ruang kepala seksi kawaspadan, ruang kepala kantor kesatuan wangsa, lan ruang tata usaha
Gedhong A.4 mapan ing sisih lor A.7 lan madhep ngidul; kabangun saka ruang pikèt pemadam, gudhang pemadam, gudhang umum, ruang sound system, gudhang, lan ruang jaga
Gedhong A.5 mapan ing sisih wétan A.4 lan madhep ngulon; kabangun saka ruang subbagian keuangan, ruang subbagian rencana lan evaluasi, ruang kepala bidang pencegahan lan kesiapsiagaan, ruang seksi kesiapsiagaan bencana, ruang seksi mitigasi bencana, ruang kepala UPT pemadam kebakaran, ruang tata usaha pemadam, lan pawon pemadam
Gedhong A.6 mapan ing sisih wétan A.1 lan madhep ngalor; kabangun saka ruang sèksi rehabilitasi, ruang seksi rekonstruksi, ruang kepala pelaksana, lan ruang kepala sekretariat
Gedhong A.7 mapan ing sisih lor A.1 lan digunakaké kanggo garasi mobil
Gedhong B.1 ruang bupati mbiyèn lan ruang pelayanan; madhep ngidul karo tambahan saklawang kang madhep ngulon lan saklawang kang madhep ngétan
Gedhong B.2 mapan ing sisih lor B.1 lan madhep ngidul; kabangun saka siji ruang karo rong ruang cilik ing jeroné, kang paling digunakake dadi kantor bupati karo ruang nyambut gawé, kulah, lan ruwang rapat
Gedhong B.3 mapan ing sisih kulon B.1 lan madhep ngalor; kabangun saka sakruang kang digunakake dadi ruang subbagian umum lan kepegawaian
Gedhong B.4 mapan ing sisih wétan B.1 lan madhep ngalor; kabangun saka ruang rapat, ruang sekretariat, lan ruang kepala dinas
Gedhong B.5 mapan ing sisih lor B.2 lan madhep ngalor; kabangun saka telung ruwang kang digunakake kanggo ORARI lan sakruwang kanggo KP3KS
Gedhong C.1 dépo arsip kang madhep ngidul karo tambahan saklawang kang madhep ngulon lan saklawang kang madhep ngétan
Gedhong C.2 mapan ing sisih kulon C.1 lan madhep ngalor; kabangun saka ruang keuangan lan ruang sekretariat
Gedhong C.3 mapan ing sisih wétan C.1 lan madhep ngalor; kabangun saka ruang rapat, ruang arsiparis, lan ruang bendahara.
Gedhong C.4 mapan ing sisih wétan C.1 lan madhep ngulon; kabangun saka ruang kepala kantor, ruang tata usaha, ruang arsiparis, ruang arsip dinamis, dépo kantor arsip, lan pawon
Gedhong C.5 mapan ing sisih lor C.1 lan madhep ngalor; kabangun saka ruang-ruang kang digunakake kanggo kaperlon pustaka lan administrasi
Gedhong C.6 mapan ing sisih kulon C.1 lan madhep wétan; kabangun saka ruang bidang dafda, ruang bidang penagihan, ruang cithak, langgar, lan pantri
Éks Kantor Bupati Sléman saiki digunakaké dadi kantor kanggo instansi pamaréntahan Kabupaten Sléman, watara liya: Prenah
Jalan Candi Boko, Tridadi, Sléman, Daerah Istimewa Yogyakarta
Gedhong iki mapan ana ing koordinat 7.5982195178422° S, 110.42434779872° E
Musiyum Tuanku Imam Bonjol Musiyum Tuanku Imam Bonjol inggih punika salah satunggaling musiyum sajarah ingkang mapan ing Nagari Bonjol, Kabupaten Pasaman, Provinsi Sumatra Kulon, Indonésia
Musiyum punika dipundamel kanggé nglestantunaké warisan sajarah perjuangan Tuanku Imam Bonjol, salah satunggaling pahlawan nasional Indonésia ingkang kondhang minangka pamimpin Perang Padri (1821–1837) nglawan penjajahan Walanda
Musiyum Tuanku Imam Bonjol dipunresmikaké ing taun 1980 déning Pemerintah Daerah Kabupaten Pasaman kanthi dhukungan saking Direktorat Jenderal Kebudayaan, Departemen Pendidikan dan Kebudayaan RI
Tujuan utama pendirian musiyum punika inggih punika: Musiyum punika mapan ing cedhak Tugu Khatulistiwa Bonjol, ing jalur lintas tengah Sumatra, ingkang ndadosaké papan punika strategis tumrap wisatawan
Papan punika ugi dipunanggep sakral lan sajarahis, amargi asal-usulipun Tuanku Imam Bonjol saking wilayah punika
Profil Tuanku Imam Bonjol
Tuanku Imam Bonjol (asmane asli: Muhammad Shahab) lair ing taun 1772 ing Bonjol
Panjenenganipun dados ulama, panglima perang, lan tokoh pembaharu Islam ing Minangkêbo
Panjenenganipun mimpin Kaum Padri kang nyengkuyung reformasi agama Islam nglawan Kaum Adat, lan salajengipun nglawan penjajahan Walanda ing Perang Padri
Amargi perjuanganipun, panjenenganipun dipundhawan déning Walanda lan dipunbuang dhateng Sulawesi Lor, ingkang dados papan tilaranipun ing taun 1864
Panjenenganipun dipunparingi gelar Pahlawan Nasional déning Pemerintah Republik Indonésia ing taun 1973
Musiyum Tuanku Imam Bonjol nyimpen koleksi sajarah lan budaya ingkang magepokan kaliyan perjuangan, gesang, lan peninggalan Tuanku Imam Bonjol
Koleksi punika dipunrawat lan dipunatur kanthi klasifikasi: Peran lan fungsi musiyum
Musiyum punika kagolong musiyum sajarah tematik, ingkang nyawisaké piwulangan babagan perjuangan anti-kolonial lan nilai keislaman
Uga dipunagem minangka papan edukasi: Musiyum punika dados lambang peringetan dhumateng perjuangan lan keteguhan iman, saha minangka sumber inspirasi tumrap bangsa Indonésia
Musiyum Tuanku Imam Bonjol mapan ing Dalan Lintas Sumatra, Nagari Bonjol, Kecamatan Bonjol, Kabupaten Pasaman, Sumatra Kulon
Papan punika gampang dipunakses liwat jalur darat, lan dados titik lintas Katulistiwa (lintang 0°), ingkang ndadèkaké panggonan punika unik lan strategis tumrap pariwisata.
Kaum Padri Kaum Padri inggih punika kelompok ulama lan masarakat Islam ingkang ngusung reformasi agama adhedhasar syariat Islam murni, utaminipun ing wilayah Minangkabau, Sumatra Kulon, ing abad kaping-19
Kaum punika mujudaké gerakan sosial-religius ingkang maringi tekanan dhumateng nglempakaké panguripan masyarakat miturut ajaran Islam
Gerakan punika wiwitipun minangka usaha islah (pambeneran) dhumateng kabudayan adat Minangkabau, nanging sawisé punika ngalami eskalasi dados konflik sosial-politik ingkang nyebar wiyar, lan pungkasanipun ndhèrèk perang ageng nglawan kolonial Walanda
Asal-usul Kaum Padri kasambung kaliyan para haji Minangkabau ingkang tindak dhateng Mekkah ing pungkasan abad kaping-18 lan wiwitan abad kaping-19
Ing Tanah Suci, kathah tiyang Minangkêbo kapengaruh ajaran puritan Islam, utaminipun ajaran Wahhabisme ingkang ngugemi prinsip tauhid murni lan mbuwang bid‘ah
Sawisé wangsul dhateng Minangkêbo, para ulama punika nyebaraké gagasan reformasi, kanthi tujuan ngilangaké praktik-praktik adat ingkang dipunmangertosi bertentangan kaliyan syariat, kados ta: judi, madat, sabung ayam, lan mendhem
Kaum Padri lajeng mbentuk komunitas spiritual lan militan, ingkang nyebar dhateng nagari-nagari Minangkêbo
Reformasi punika ndadèkaké bentrokan kaliyan Kaum Adat, ingkang nglindhungi tradhisi Minangkêbo adhedhasar sistem matrilineal lan hukum adat
Benturan ideologi punika dados wiwitanipun konflik Padri lan Adat, ingkang pungkasanipun nyeret Walanda mlebet ing perang
Peran Kaum Padri ing Perang Padri
Kaum Padri dados tokoh utama ing Perang Padri (1803–1838)
Ing tahap wiwitan, Kaum Padri nglawan Kaum Adat kanthi kekerasan lan tekanan syariat
Nalika Kaum Adat nyuwun bantuan Walanda, Kaum Padri ngganti strategi, dados gerakan perlawanan nglawan kolonialisme
Kaum Padri ngupaya nggabungaké perjuangan agami kaliyan perjuangan politik, kanthi nyebaraké semangat jihad lan pembebasan saka panjajahan
Kaum Padri ndirèk perang gerilya ing pegunungan lan nagari, lan ndirèk pertahanan strategis kados Benteng Bonjol
Perang lumampah suwe, nglawan kekuwatan Walanda ingkang langkung modhèren lan gadhah logistik kuat
Senadyan pungkasanipun Kaum Padri kapundhut kalah sacara militèr, perjuanganipun dados simbol perlawanan tumrap ketidakadilan kolonial lan inspirasi dhumateng generasi sabanjuré
Tuanku Imam Bonjol minangka tokoh paling misuwur saking Kaum Padri
Panjenenganipun dipunlairaké kanthi asma asli Muhammad Shahab, lan dados panglima militer, pemimpin spiritual, lan tokoh negosiator
Imam Bonjol ngorganisir pertahanan rakyat ing Luhak Agam, utaminipun ing Benteng Bonjol, lan nggabungaké kekuatan rakyat adhedhasar nilai Islam lan keadilan
Saliyane Imam Bonjol, tokoh-tokoh ingkang ugi misuwur antawisipun: Kebekipun tokoh Kaum Padri ugi kagolong ulama ingkang kagungan pengaruh ing masarakat, lan kagayut kaliyan jaringan pesantren lokal
Pengaruh Kaum Padri dhateng Islam Nusantara
Kaum Padri gadhah peran wigati ing Islamisasi budaya Nusantara, utaminipun ing Sumatra lan sekitarnipun
Ajaran-ajaran Kaum Padri ingkang dipunpengaruhi déning gerakan Wahabi damel gaya dakwah Islam dados langkung tekstual lan skriptural, kanthi tekanan dhateng tauhid, ibadah murni, lan larangan tumrap tradhisi-tradhisi ingkang dipunmangertosi bid‘ah
Sanajan ajaran punika boten langsung marak ing salebeting Nusantara, pengaruhipun nyebar lumantar santri, guru, kaji, lan jaringan pesantren
Gerakan Kaum Padri ndadèkaké pemisahan antara praktik adat lan syariat langkung cetha, lan nglantaraké masyarakat Islam dhateng refleksi dhiri tumrap praktik keagamaan
Salajengipun, Kaum Padri ugi damel cikal bakal perjuangan Islam nglawan penjajah, ingkang lajeng dipunterusaké déning gerakan Sarekat Islam, Muhammadiyah, lan gerakan Islam lokal ing abad kaping-20
Tuanku Imam Bonjol minangka tokoh Kaum Padri dipunangkat dados Pahlawan Nasional, lan dipunsebut minangka salah satunggaling ulama mujahid paling berpengaruh ing sajarah Islam Indonésia.
Warisan budaya Kaum Padri
Kaum Padri ninggalaké warisan budaya ingkang wigati dhateng tiyang Minangkêbo
Sanajan gerakan punika wiwitané dipunkonsep minangka reformasi sosial-religius, Kaum Padri paring pangaruh jero tumrap struktur nilai tiyang Minangkêbo
Salah satunggaling warisan paling utama inggih punika kompromi budaya ingkang kawujud dados semboyan: "Adat basandi syarak, syarak basandi Kitabullah", tegesipun: adat dasaring syariat Islam, lan syariat dasaring Kuran
Prinsip punika nglambangaké rekonsiliasi antawis Kaum Adat lan Kaum Padri, lan dados dasar filosofi sosial Minangkêbo ingkang lestari dumugi sapunika
Lajeng, warisan arsitektur, manuskrip Islam klasik, kitab-kitab tauhid lan fikih, lan sistem pengajaran agama lokal dados bagian penting saking warisan Kaum Padri
Kaum Padri ugi nguri-uri pengembangan pendidikan Islam, kanthi ndirèk surau, madrasah, lan tradhisi ngajari Kuran dhateng tiyang alit.
Kaum Adat Kaum Adat inggih punika kelompok masyarakat Minangkabau ingkang nglestarèkaké tradisi lan hukum adat warisan leluhur, ingkang adhedhasar sistem sosial matrilineal lan falsafah lokal
Kaum punika dados salah satunggaling kekuatan sosial ing Minangkêbo nalika abad kaping-19, ingkang benten ajaranipun kaliyan Kaum Padri, ingkang ndhukung reformasi adhedhasar syariat Islam murni
Perselisihan antawisipun Kaum Adat lan Kaum Padri dados sumber utama konflik internal tiyang Minangkêbo, ingkang pungkasanipun nuwuhaké Perang Padri
Tradisi Kaum Adat gadhah dasaran kuat saking falsafah Minangkêbo: "Adat basandi alur dan patuik", tegesipun adat adhedhasar tatanan lan kelayakan